Rozhodnutie Komisie
z 23. marca 2001,
ktorým sa mení a dopĺňa smernica 92/52/EHS, ktorou sa zaznamenáva dosiahnutie súladu niektorých členských štátov alebo oblastí s požiadavkami vzťahujúcimi sa na brucelózu (B. melintensis) a priznáva sa im štatút úradne uznaného členského štátu alebo oblasti bez výskytu tejto choroby
(oznámené pod číslom dokumentu C(2001) 952)
(Text s významom pre EHP)
(2001/292/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/68/EHS z 28. januára 1991 o veterinárnych podmienkach obchodovania s ovcami a kozami v rámci spoločenstva [1], naposledy zmenenú a doplnenú rozhodnutím Rady 94/953/ES [2], najmä na jej prílohu A, kapitolu 1, oddiel II,
keďže:
(1) Rozhodnutím 93/52/EHS [3], naposledy zmeneným a doplneným rozhodnutím 93/315/ES [4], Komisia zaznamenala dosiahnutie zhody niektorých členských štátov alebo oblastí s požiadavkami vzťahujúcimi sa na brucelózu (B. melitensis) a priznala im štatút úradne uznaného členského štátu alebo oblasti bez výskytu tejto choroby.
(2) V Rakúsku a vo francúzskych oblastiach Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme a Vosges je brucelóza ochorením, na ktoré sa minimálne uplynulých päť rokov vzťahuje ohlasovacia povinnosť. Minimálne počas uplynulých piatich rokov nebol úradne potvrdený ani jeden prípad tohto ochorenia a vakcinácia je minimálne tri roky zakázaná. Preto by sa malo zaznamenať, že tieto oblasti dosahujú súlad s požiadavkami stanovenými v prílohe A kapitole 10 oddiele II ods. 1 písm. b) k smernici 91/68/EHS.
(3) Rakúsko a francúzske oblasti Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme a Vosges preto spĺňajú podmienky na to, aby boli úradne uznané za členský štát alebo oblasť bez výskytu brucelózy.
(4) Rakúsko a Francúzsko sa okrem toho zaväzujú dosiahnuť súlad s prílohou A kapitolou 1 oddiel II ods. 2 smernice 91/68/EHS. Rakúsku a francúzskym oblastiam Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme a Vosges by sa preto mal priznať štatút úradne uznaného členského štátu alebo oblasti bez výskytu brucelózy (B. melitensis) a rozhodnutie 93/52/EHS by sa malo príslušne zmeniť a doplniť.
(5) Ovce a kozy dovezené do hospodárstiev v Rakúsku a francúzskych oblastí Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme a Vosges preto musia dosiahnuť súlad s podmienkami stanovenými v prílohe A kapitola 1 oddiele I časti D smernice 91/68/EHS.
(6) Opatrenia ustanovené v tejto smernici sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha I ("Členské štáty") rozhodnutia 93/52/EHS sa nahrádza prílohou I k tomuto rozhodnutiu.
Článok 2
Príloha II ("Oblasti") rozhodnutia 93/52/EHS sa nahrádza prílohou II k tomuto rozhodnutiu.
Článok 3
Toto rozhodnutie je adresované členským štátom.
V Bruseli 29. marca 2001